विश्‍व पटल पर कृषि के क्षेत्र में भारत का अग्रणी स्‍थान है तथा इसकी अर्थव्‍यवस्‍था का एक बहुत बड़ा हिस्‍सा कृषि पर निर्भर करता है, जिसमें उत्‍तर भारत प्रमुख है। आज भारत सरकार भी विभिन्‍न उपायों के माध्‍यम से अपनी कृषि को पारम्‍परिक खेती से आधुनिक कृषि की ओर लाने का हर संभव प्रयास कर रही है जिसमें बागवानी एक अच्‍छा माध्‍यम है। साथ ही भारत सरकार द्वारा खाद्य प्रसंस्‍करण को अपनाकर उत्‍पादित फसलों का कुशलता से प्रयोग किया जा रहा है।